Afgørelse truffet af Det Blandede EØS-udvalg

nr. 4/2003

af 31. januar 2003

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 161/2002 truffet af Det Blandede EØS-udvalg den 6. december 2002(1).

(2) Kommissionens direktiv 2002/42/EF af 17. maj 2002 om ændring af bilagene til Rådets direktiv 86/362/EØF, 86/363/EØF og 90/642/EØF om fastsættelse af maksimalgrænseværdier for indholdet af pesticidrester (bentazon og pyridate) i og på korn, i og på levnedsmidler af animalsk oprindelse og på og i visse produkter af vegetabilsk oprindelse, herunder frugt og grøntsager(2), ændret ved De Europæiske Fællesskabers Tidende L 140 af 30. maj 2002, side 39, skal indarbejdes i aftalen.

(3) Kommissionens direktiv 2002/63/EF af 11. juli 2002 om EF-metoder til prøveudtagning til officiel kontrol af pesticidrester i og på vegetabilske og animalske produkter og om ophævelse af direktiv 79/700/EØF(3) skal indarbejdes i aftalen.

(4) Kommissionens direktiv 2002/67/EF af 18. juli 2002 om mærkning af levnedsmidler, der indeholder kinin, og levnedsmidler, der indeholder koffein(4), skal indarbejdes i aftalen -

TRUFFET FØLGENDE AFGØRELSE:

Artikel 1

Kapitel XII i bilag II til aftalen ændres således:

1) Følgende led indsættes i punkt 38 (Rådets direktiv 86/362/EØF), punkt 39 (Rådets direktiv 86/363/EØF) og punkt 54 (Rådets direktiv 90/642/EØF):

"- 32002 L 0042: Kommissionens direktiv 2002/42/EF af 17. maj 2002 (EFT L 134 af 22.5.2002, s. 29), ændret ved EFT L 140 af 30.5.2002, s. 39."

2) Følgende punkter indsættes efter punkt 54zy (Kommissionens forordning (EF) nr. 622/2002):

"54zz. 32002 L 0063: Kommissionens direktiv 2002/63/EF af 11. juli 2002 om EF-metoder til prøveudtagning til officiel kontrol af pesticidrester i og på vegetabilske og animalske produkter og om ophævelse af direktiv 79/700/EØF (EFT L 187 af 16.7.2002, s. 30).

54zza. 32002 L 0067: Kommissionens direktiv 2002/67/EF af 18. juli 2002 om mærkning af levnedsmidler, der indeholder kinin, og levnedsmidler, der indeholder koffein (EFT L 191 af 19.7.2002, s. 20)."

3) Teksten i punkt 20 (Kommissionens direktiv 79/700/EØF) udgår.

Artikel 2

Teksterne til direktiv 2002/42/EF, ændret ved De Europæiske Fællesskabers Tidende L 140 af 30. maj 2002, side 39, 2002/63/EF og 2002/67/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den 1. februar 2003, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den 31. januar 2003.

På Det Blandede EØS-udvalgs vegne

P. Westerlund

Formand

(1) EUT L 38 af 13.2.2003, s. 16.

(2) EFT L 134 af 22.5.2002, s. 29.

(3) EFT L 187 af 16.7.2002, s. 30.

(4) EFT L 191 af 19.7.2002, s. 20.

(5) Ingen forfatningsmæssige krav angivet.